ຫວຽດນາມ ເຂົ້າຮ່ວມກອງປະຊຸມ ຕ້ານການສໍ້ລາດບັງຫລວງ ຂອງ ສປຊ
ທ່ານນາງ ເລທິຖູຍ ຮອງຫົວໜ້າອົງການກວດກາລັດຖະບານ
(ພາບ: ອິນເຕີແນັດ)
ວັນທີ 2/11, ຢູ່ນະຄອນ St. Peterburg ສະຫະພັນ ລັດເຊຍ, ໄດ້ໄຂກອງປະຊຸມຄັ້ງທີ 6 ກອງປະຊຸມບັນດາປະເທດສະມາຊິກສົນທິສັນຍາສະຫະປະຊາຊາດກ່ຽວກັບການປ້ອງກັນ, ຕ້ານການສໍ້ລາດບັງຫລວງ (COSP). ກອງປະຊຸມມີຫົວຂໍ້ວ່າ “ການຮ່ວມມືຂອງບັນດາປະເທດ ແລະ ວິສາຫະກິດໃນວິວັດການປ້ອງກັນ ແລະ ຕໍ່ສູ້ຕ້ານການສໍ້ລາດບັງຫລວງ”. ເຂົ້າຮ່ວມກອງປະຊຸມຄັ້ງນີ້ ມີຜູ້ແທນ 1.000 ກ່ວາທ່ານທີ່ເປັນສະມາຊິກສະພາແຫ່ງຊາດ, ລັດຖະບານ, ອົງການຈັດຕັ້ງສັງຄົມ, ພາກເອກະຊົນ, ວົງການສື່ມວນຊົນທີ່ມາຈາກ 100 ກ່ວາປະເທດສະມາຊິກ ແລະ ພິເສດແມ່ນການນຳຄະນະກຳມະການຕ້ານການສໍ້ລາດບັງຫລວງຂອງ 30 ປະເທດ. ຄະນະຜູ້ແທນ ຫວຽດນາມ ໂດຍທ່ານນາງ ເລທິຖູຍ ຮອງຫົວໜ້າອົງການກວດກາລັດຖະບານ ນຳໜ້າ.
ກ່າວຄຳເຫັນທີ່ກອງປະຊຸມ, ທ່ານນາງ ເລທິຖູຍ ຮອງຫົວໜ້າອົງການກວດກາລັດຖະບານ ຊີ້ແຈ້ງວ່າ: ຫວຽດນາມ ຍາມໃດກໍເອົາໃຈໃສ່ຍູ້ແຮງວຽກງານປ້ອງກັນ, ຕ້ານການສໍ້ລາດບັງຫລວງ, ຖືເລື່ອງປະຕິບັດສົນທິສັນຍາ ສປຊ ກ່ຽວກັບຕ້ານການສໍ້ລາດບັງຫລວງເປັນໜ້າທີ່ສຳຄັນ, ບຸລິມະສິດເປັນແຖວໜ້າ ດ້ວຍການເຂົ້າຮ່ວມຂອງບັນດາພາກສ່ວນສັງຄົມທີ່ແຕກຕ່າງກັນ. ຕາມທ່ານນາງເລທິຖູຍ ແລ້ວ, ໝາກຜົນແຫ່ງການຕີລາຄາການປະຕິບັດສົນທິສັນຍາໃນຂັ້ນຕອນທຳອິດໄດ້ຢືນຢັນໃຫ້ເຫັນບັນດາຄວາມມານະພະຍາຍາມສຳຄັນຂອງ ຫວຽດນາມ ໃນວຽກງານປ້ອງກັນ, ຕ້ານການສໍ້ລາດບັງຫລວງ.
(ແຫຼ່ງຄັດຈາກ VOV)